OzLabs/hebrew-wiki-articles huggingface dataset:
קובידוביות

קובידוביות (באנגלית: Cubeez) היא סדרת טלוויזיה מונפשת בריטית לילדים. הסדרה שודרה לראשונה ב-20 בספטמבר 1999 ב-ITV. בישראל הסדרה שודרה לראשונה ב-1 בספטמבר 2002 בערוץ הופ! ובערוץ לולי. הסדרה היא בת 2 עונות ו-104 פרקים באורך 11 דקות.

== עלילה ==
בכל פרק, ארבע הקוביות מלוות בהרפתקאותיהן במכחול מדבר ובמגוון של דמויות יצירתיות. לכל פרק יש אלמנט חינוכי חזק.

== דמויות ==
*דור (Bozz) (שמחה ברבירו) – קוביית הזכר הוורודה. מנהיג החבורה.
*בילי (Tizzy) (הילה מערבי/ענבל לורי) – הקובייה הנשית הצהובה.
*ניר (Dink) (אופיר צמח) – קוביית הזכר הכחולה.
*רותי (Doody) (הדר שחף-מעיין) – הקובייה הנשית הכתומה, עם משקפיים אדומים עגולים.

== קישורים חיצוניים ==

* 

== הערות שוליים ==

קטגוריה:סדרות טלוויזיה בריטיות לילדים
קטגוריה:סדרות הנפשה בריטיות
קטגוריה:סדרות טלוויזיה בריטיות שעלו לשידור בשנות ה-1990
קטגוריה:סדרות הנפשה ממוחשבת
קטגוריה:סדרות ערוץ הופ!
קטגוריה:ערוץ לולי: סדרות
כביש 6 חוצה צפון (חברה)

כביש 6 חוצה צפון היא חברה ייעודית (Special Purpose Entity) אשר נבחרה במכרז למימון, הקמה, תפעול ותחזוקת פרויקט קטעים 3 ו-7 של כביש 6 (צפון). 

בהתאם לתנאי המכרז ביצוע הקטעים האלו הם בשיטת בנה-הפעל-העבר ולפיכך "כביש 6 חוצה צפון" אחראית על הקמת הכביש ותפעולו בתקופה של 34 שנים הכוללת את תקופת ההקמה ובשנת 2049 צפוי הכביש לעבור לידי מדינת ישראל.

== אודות פרויקט כביש 6 חוצה צפון ==
פרויקט כביש 6 חוצה צפון הוא פרויקט פרי החלטת ממשלה משנת 2010, בהובלתו של שר התחבורה ישראל כ"ץ.

=== מקטע יקנעם ===
בין מחלף יקנעם למחלף תל קשיש, עוקף את "מסדרון יקנעם" וצומת התישבי הפקוק ומהווה את ציר התנועה הראשי בין מרכז לצפון הארץ.

=== מקטע סומך ===
מחבר בין מחלף העמקים למחלף סומך. מקטע זה מהווה אלטרנטיבה מהירה וקצרה למחלף יגור לנוסעים מאזור צפון מזרח (עכו, נהריה והקריות) לכיוון מרכז הארץ. וכמובן גם לנוסעים ממרכז הארץ לכיוון צפון.

=== חלופה לכביש 70 הקיים ===
בקטע שבין מחלף שער העמקים ועד מחלף סומך יהווה כביש 6 חוצה צפון חלופה לכביש 70 הקיים. כביש 70 יורחב בחלקים נרחבים משניים לשלושה נתיבים במסגרת הפרויקט.

=== מנהרות ומחלפים ===
הפרויקט כולל כ-10 ק"מ של מנהרות, 5 מחלפים חדשים ו־9 גשרים באורך כולל של כ-4.5 ק"מ. גשר הוויאדוקט מחבר את הקטע החדש עם כביש 77.

==בעלות==
חברה "כביש 6 חוצה צפון" נמצאת בבעלות משותפת של שפיר הנדסה, קרן נוי ולאומי פרטנרס.

==קישורים חיצוניים==
* 

קטגוריה:ישראל: תחבורה - חברות תשתית
קטגוריה:כביש 6
פורד מודל S

פורד מודל S (באנגלית: Ford Model S) היא מכונית פתוחה בסגנון מכונית עידן פליז בתצורת "Touring car" בסגנון גוף "Phaeton body" מתוצרת יצרנית הרכב פורד האמריקאית אשר יוצרה בין השנים 1907–1909.

דגם "פורד מודל S" דמה חיצונית לדגם פורד מודל N.

=="פורד מודל S"==

* יוצרו 3,750 יחידות.
* מנוע קדמי.
* מנוע בנזין.
* סוג הנעה: הנעה אחורית.
* מערכת היגוי: מימין.
* תאורת הפנסים הופקה על ידי גז.
* תא המטען מחודד.
* מחיר היחידה עמד על 700 דולר (דגם "Runabout", שנת 1907, ארצות הברית).
* דגם "פורד מודל S" בתצורת ה-"S Roadster" אשר יוצר משנת 1908 התבסס על שלדה זהה לזו של דגמי: פורד מודל N ו-"פורד מודל R". הדגם יועד ל-3 נוסעים (כולל מושב אחורי יחיד). הדגם היה מצויד בצמיגים 30 אינץ'. מחיר היחידה עמד על 750 דולר. 

===גרסאות===
* 2 מושבים - דגם "Runabout".
* 3 מושבים - דגם "רודסטר".

== תמונות ==
<gallery mode="packed" heights="120">
קובץ:1908 Ford Model S Runabout.jpg | "פורד מודל S" דגם "Runabout", שנת 1908
קובץ:Ford Model S 1908 LSideFront SATM 05June2013 (14600051622).jpg | "פורד מודל S", שנת 1908
קובץ:1908 ford S Runabout pic1.JPG | "פורד מודל S" דגם "Runabout", שנת 1908
קובץ:1908 Ford S pic5.JPG | "פורד מודל S", שנת 1908
קובץ:1908 Ford Model S Roadster - The Henry Ford - Engines Exposed Exhibit 2-22-2016 (32152019265).jpg | "פורד מודל S" דגם "Roadster", שנת 1908 
קובץ:Henry Ford Museum August 2012 90 (1908 Ford Model S).jpg | "פורד מודל S", שנת 1908
קובץ:1908 Ford S pic2.JPG | "פורד מודל S" דגם "Roadster", בתצורת 3 מושבים 
קובץ:1908 Ford S pic6.JPG | "פורד מודל S", שנת 1908 - מבט להגה שנבנה והורכב בצד ימין 
</gallery>

==ראו גם==
* פורד
* הנרי פורד
* פורד מודל B
* פורד מודל C
* פורד מודל N

== קישורים חיצוניים ==

* (דגם "רודסטר")

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1907
קטגוריה:מכוניות אמריקאיות
S
הכנסייה המבוצרת של פרז'מר

הכנסייה המבוצרת של פרז'מר (ברומנית: Biserica fortificată din Prejmer, בגרמנית: Die Kirchenburg Tartlau) היא "כנסיית מפלט" בכפר פרז'מר,
שבאזור טרנסילבניה, רומניה. הכנסייה נבנתה החל מהמאה ה-12, בתחילה על ידי אבירי המסדר הטבטוני ובהמשך על ידי הסקסונים הטרנסילבנים. הכנסייה מהווה חלק מאתר המורשת העולמית של הכפרים עם הכנסיות המבוצרות בטרנסילבניה.

==היסטוריה==
ב-1211 מלך הונגריה אנדראש השני הזמין את אבירי המסדר הטבטוני להתיישב באזור פרז'מר. כדי שיהוו מחסום לפולשים אפשריים מכיוון מעבר ההרים של בוזאו. הם הקימו במקום את הכנסייה בשנים 1212–1213. האבירים הטבטוניים סולקו על ידי המלך אנדראש השני בשובו ממסע הצלב, ב־1225, ובמקומם באו הנזירים הציסטרציאנים.

הביצורים העיקריים נבנו בתחילת המאה ה-15 בהוראתו של מלך הונגריה זיגיסמונד. הם כללו את החומה הגבוהה וחפיר רטוב.

פרז'מר הייתה היישוב הראשון בדרכם של פולשים שהגיעו מכיוון מעבר בוזאו, כתוצאה מכך נכבשה ונהרסה יותר מ-50 פעם במהלך המאות ה-13 עד ה-17. הכנסייה עצמה, שהפכה למבצר, לא נכבשה ושימשה מקלט לתושבי הכפר.

במאה ה-16, בעקבות הרפורמציה הפרוטסטנטית הכנסייה הפכה מקתולית ללותרנית.

הכנסייה, שהפכה למוזיאון, שופצה על ידי הממשלה הרומנית בשנים 1962 עד 1970

ב-1999 הכנסייה המבוצרת הוכרזה חלק מאתר המורשת העולמית של הכפרים עם הכנסיות המבוצרות בטרנסילבניה.

==אדריכלות==
סקיצה של המתחם. באדום: מבנים שאינם קיימים כיום
===מבנה הכנסייה===
המבנה הבסיסי של הכנסייה היה בצורת צלב יווני. הכנסייה הורחבה בשנים 1512 עד 1515 וקיבלה את צורת הצלב המקובלת עם ספינה ראשית מוארכת ושני טרנספטים.
עוד קודם לכן, ב-1461, הוסף מגדל הפעמונים.

===פנים הכנסייה===
תמונת המזבח בצורת טריפטיכון היא מאמצע המאה ה-15. בכל הפאנלים מתוארים אירועים מהפסיון של ישו כאשר הצליבה היא בפאנל המרכזי.

===הביצורים והמבנים החיצוניים===
הביצורים העיקריים נבנו בתחילת המאה ה-15. החומה היא בגובה 12 עד 14 מטר ועובייה כ-5 מטר. קוטר המתחם המוגן על ידי החומה הוא כ-70 מטר. החומה הייתה מוקפת בחפיר רטוב, החפיר נסתם במאה ה-19. לחומה היו ארבעה צריחים, מהם שרדו רק שניים. הכניסה למתחם הייתה דרך מסדרון, דמוי מנהרה, באורך 32 מטר שבקצה שער מתרומם.

צמודים לצידה הפנימי של החומה הוקמו בניינים בני ארבע קומות ששימשו למגורים ומחסנים. היו שם 270 חדרים שבהן ניתן היה לאכסן, בעתות חרום, עד 1600 מתושבי הכפר.

==גלריה==
<gallery>
תמונה:Prejmer, entrance (arched gallery).JPG|שער הכניסה
תמונה:Alagut Prazsmar.jpg|מנהרת הכניסה
תמונה:Curtea brutarilor, de la biserica fortificată din Prejmer 2.JPG|החצר הפנימית
תמונה:Prejmer 200609 inside.jpg|חדרי המגורים
תמונה:Prejmer2009 1.jpg|תמונת המזבח
</gallery>

==קישורים חיצוניים==

*[http://www.traseeromania.ro/biserica-fortificata-prejmer תמונות מהמקום] 

== הערות שוליים ==

קטגוריה:בראשוב
קטגוריה:רומניה: אתרי מורשת עולמית
קטגוריה:רומניה: כנסיות
ציפי טרופה

ציפי טרופה היא במאית קולנוע, תסריטאית ומפיקה ישראלית ופרופסור לקולנוע באוניברסיטת ניו יורק.

==ביוגרפיה==
נולדה וגדלה בתל אביב. למדה לתואר ראשון באקדמיה למוזיקה ובחוג לסוציולוגיה באוניברסיטת תל אביב.

טרופה בעלת תואר שני ודוקטורט בקולנוע וטלוויזיה מאוניברסיטת מישיגן. היא פרופסור מן המניין במחלקה לקולנוע באוניברסיטת NYU, לימדה קולנוע באוניברסיטת קולומביה.

לאורך השנים כותבת, מביימת ומפיקה תוכניות וסרטים. נשואה ליעקב טרופה ואם לשלושה ילדים.

===קריירה===
בשנות השבעים, במהלך שהותה בארצות הברית עם בן זוגה, ביימה והפיקה במסגרת הדוקטורט שני סרטים קצרים, "איש היער" ו"החדר". עם שובה לישראל, לאחר סיום הדוקטורט, הפיקה וביימה שני סרטים קצרים בתמיכת הוועדה לסרט קצר של משרד המסחר והתעשייה: "יום חופש" (1978), ו"שיעור פסנתר".

טרופה התחילה באותה עת לעבוד בטלוויזיה הישראלית, שם ביימה עד אמצע שנות השמונים כתבות וסדרות בנושאים חברתיים, בנוסף לכתיבת תסריטים לסרטים באורך מלא.

טרופה הייתה לקטורית בקרן הרשות השנייה לטלוויזיה ולרדיו לעידוד יוצרים צעירים, ו"קרן מקור" - הקרן לעידוד הפקות מקור בכבלים.

ב-1981 כתבה וביימה בקופרודוקציה ישראלית וקנדית, את הסרט "מירי" אשר הוקרן ב-HBO. במהלך השנים הייתה חברת מערכת וכתבה מאמרים לכתב העת "קולנוע".

כתבה וביימה את הסרטים "תל אביב - ברלין" (1987), "כרוניקה של אהבה" (1998), "שישה מיליון רסיסים" (2001), "אויבת יקרה שלי" (2019) וכעשרה סרטי תעודה.

טרופה ממשיכה לביים סרטים, כותבת ומפיקה ללא צוות ועורך.

==פילמוגרפיה==
סרטים עלילתיים
* 1987 - "תל אביב - ברלין" - בימוי ותסריט, זוכה פרס "מנורת הכסף" (שקדם לפרס אופיר) לסרט הטוב ביותר ולתסריט.
* 1998 - "כרוניקה של אהבה" - בימוי, הפקה ותסריט, מועמד לפרס אופיר.
* 2001 - "שישה מיליון רסיסים" - בימוי ותסריט, מועמד לפרס אופיר לסרט העלילתי הטוב ביותר.
* 2019 - "אויבת יקרה שלי" - בימוי, הפקה ותסריט.
סרטי תעודה (רשימה חלקית)
* 2000- "קרוב רחוק", בימוי, מועמד לסרט התיעודי הטוב ביותר בפסטיבל הסרטים בחיפה.
* 2004 "בעקבות הקול האבוד", בימוי, מועמד לסרט התיעודי הטוב ביותר בפסטיבל הסרטים בחיפה.
* 2010 - "אשת ראש הממשלה" - בימוי, סרט תיעוד על עליזה אולמרט ששודר בערוץ 2.
* 2012 - "קפה אירופה" - בימוי, סרט תיעוד ששודר בערוץ 10.

==קישורים חיצוניים==

* [https://jfc.org.il/movie/59834-2/ "יום חופש" - הסרט המלא לצפייה] באתר [https://jfc.org.il/ ארכיון ישראלי לסרטים - סינמטק ירושלים]
* [https://jfc.org.il/movie/65865-2/ "שיעור פסנתר" - הסרט המלא לצפייה] באתר [https://jfc.org.il/ ארכיון ישראלי לסרטים - סינמטק ירושלים]
* [https://tisch.nyu.edu/about/directory/film-tvs/3747497 הדף של ציפי טרופה] באתר בית הספר לאמנויות ע"ש טיש, אוניברסיטת ניו יורק

==הערות שוליים==

קטגוריה:במאיות ישראליות
קטגוריה:במאים ישראלים
קטגוריה:תסריטאיות ישראליות
קטגוריה:תסריטאים ישראלים
קטגוריה:מפיקות ישראליות
קטגוריה:מפיקים ישראלים
קטגוריה:אמריקאים ישראלים
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת מישיגן
קטגוריה:בעלי תואר דוקטור מאוניברסיטת מישיגן
קטגוריה:סגל אוניברסיטת ניו יורק
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
חוף עטוף

מראה בחוף הים של ליטל ביי, 2016
חוף עטוף. מיליון רגל מרובע, ליטל ביי, סידני, אוסטרליה. 1968-69 (באנגלית: Wrapped Coast. One Million Square Feet, Little Bay, Sydney, Australia. 1968-69) הוא שמה של יצירת נוף זמנית, שהוקמה באוסטרליה על ידי זוג האמנים כריסטו וז'אן-קלוד בשנת 1969. היצירה כללה עטיפת חוף ים ומצוקיו באורך של 2.4 קילומטר בבד. היא הייתה יצירת הנוף הגדולה ביותר שהוקמה בעולם עד אותו זמן. 

==היצירה==
החוף והמצוקים שנעטפו בבד שוכנים לחוף האוקיינוס השקט בעיירה ליטל ביי (Little Bay), בפרברים הדרומיים של העיר סידני, כ-14 קילומטר ממרכזה. איתור קטע החוף שנעטף נעשה בסיועו של המעצב האוסטרלי הצעיר ג'ון קלדור (John Kaldor).

רוחב החוף היה 46 עד 244 מטר. המצוקים בו התנשאו עד לגובה של 26 מטר מעל פני הים. למבקרים ביצירה נדרשה שעה כדי להלך מקצה החוף העטוף אל קצהו השני.

לשם עטיפת החוף שימשו יריעות בד סינתטי חזק בצבע לבן בשטח של 92,900 מטר מרובע (מיליון רגל מרובע). לצורך קשירת הבד לצוקים ולחוף נעשה שימוש בחבל פלסטי בעובי של 1.5 סנטימטר ובאורך של 56.3 קילומטר. רובי מסמרים ירו 25,000 תחמישים לצורך קיבוע הבד לצוקים.

עטיפת החוף בבד נעשתה על ידי 125 עובדים, כולל 15 מטפסי הרים מקצועיים. רוב העובדים היו סטודנטים לאמנות ולארכיטקטורה מאוניברסיטת סידני ומהמכללה הטכנית של מזרח סידני. אחרים היו אמנים ומורים אוסטרלים. כל העובדים קיבלו שכר עבור עבודתם למעט 11 סטודנטים שביקשו שלא לקבל שכר. העובדים השקיעו בעבודה 17,000 שעות אדם במהלך תקופה של ארבעה שבועות, תחת ניהולו של קצין חיל ההנדסה האוסטרלי בדימוס ניניאן מלוויל (Ninian Melville).

החוף נותר עטוף במשך תקופה של עשרה שבועות, החל מ-28 באוקטובר 1969. לאחר מכן הוסרו ממנו הבד והחבלים, שמוחזרו, והחוף הושב למצבו המקורי.

לפי האמור באתר האינטרנט של כריסטו וז'אן-קלוד נעשה מימון הפרויקט כולו על ידיהם וללא תרומות, וזאת באמצעות מכירת עבודות הכנה - תרשימים ומודלים - שיצרו לקראתו וכן באמצעות מכירת עבודות אמנות שלהם.

הפרויקט נתקל בתחילה בהתנגדות מצד הרשויות והציבור באוסטרליה, אך לאחר מכן קיבל שם תגובות חיוביות. הוא נחשב כבעל השפעה רבה על האמנות באוסטרליה.

בעקבות הפרויקט הקימו כריסטו וז'אן-קלוד יצירות נוף גדולות נוספות באמצעות עטיפת מבנים ואתרים בבד.

==קישורים חיצוניים==
* [https://christojeanneclaude.net/mobile/projects?p=wrapped-coast חוף עטוף], באתרם של כריסטו וז'אן-קלוד
* [https://www.imj.org.il/he/collections/191746 התמונה חוף עטוף (שחור לבן)] באתר מוזיאון ישראל
* [https://web.nli.org.il/sites/nli/english/digitallibrary/pages/viewer.aspx?presentorid=NNL_Ephemera&DocID=NNL_Ephemera700325166 התמונה חוף עטוף (צבעונית)], באתר הספרייה הלאומית
* [https://www.smh.com.au/lifestyle/kaldor-unwrapped-20130218-2emm8.html Kaldor unwrapped], באתר Sydney Morning Herald, 22 בפברואר 2013

קטגוריה:יצירות אמנות מודרניסטיות
קטגוריה:ניו סאות' ויילס
קטגוריה:אוסטרליה: אמנות
קטגוריה:יצירות משנת 1969
קטגוריה:אמנות אקולוגית
מאניק GT

מאניק GT (באנגלית: Manic GT) היא מכונית ספורט מתוצרת יצרנית הרכב הקנדית Automobiles Manic אשר יוצרה בין השנים 1969–1971 בקנדה.

==היסטוריה==
הפרויקט הראשון של החברה "Automobiles Manic" היה מכונית מרוץ "Manic GRAC".

הפרויקט השני של החברה "Automobiles Manic" הייתה מכונית קומפקטית של שני נוסעים, הנקראת "Manic GT". בניסיון ליצור זהות חזותית קנדית ייחודית. 

דגם ה-"מאניק GT" תוכנן על ידי סרג סומיל (Serge Soumille) ונבנה בסיוע המכונאי הראשי מוריס גריס (Maurice Gris), ששניהם, היו במקור מצרפת. אב-הטיפוס השתמש בחלקים רבים מהרנו R8. המכונית נבנתה על שלדת רנו R8 עם מבנה גלגול פלדה שנוסף כדי לשפר את הבטיחות ולהוסיף נוקשות למסגרת. 

מאחורי קו הציר האחורי הורכב מנוע 1,108 סמ"ק מסדרת מנועי קלון-פונטה של רנו. מנוע הארבעה צילינדרים המוטבע היה בעל בלוק ברזל יצוק מרופד עם חמש מיסבים עיקריים וראש צילינדר סגסוגת. גוף הפיברגלס המעוצב היה מחובר למרכב, ולא בורג כדי להקשיח עוד יותר את המבנה מה שהקשה על התיקונים. רבים מרכיביה האחרים של המכונית וגימורם הגיעו מ"רנו".

אב הטיפוס הוצג באפריל 1969 בתערוכת המכוניות הבינלאומית במונטריאול.

ייצור ה-"מאניק GT" התחיל במפעל ב"Terrebonne" בפרובינציה קוויבק באוקטובר 1969.

נפח המנוע הוגדל ל-1,289 סמ"ק, ממנוע שנלקח מדגם ה-"רנו 10". שם הדגם המלא היה ה-"Manic GT PAI". גם הפלטפורמה של דגם ה-"מאניק GT" נלקחה מדגם ה"רנו 10".

בשנת 1970 החברה אורגנה מחדש, שם החברה שונה ל-"Les Automobiles Manic", ועברה למפעל בעיר "Granby, Quebec" בקוויבק, המפעל נפתח ב -1 בינואר 1971 עם 40 עובדים. הייצור היה צפוי להיות 2,000 מכוניות בשנה. המפעל נתקל במהרה בבעיות בהשגת חלקים מרנו. מפעל גרנבי נסגר במאי 1971, וב-8 ביוני 1971 הפסיקה רשמית "Les Automobiles Manic" את פעילותה.

=="מאניק GT"==
 
* השלדה של דגם "מאניק GT" נלקחה מדגם רנו R8 מתוצרת יצרנית הרכב הצרפתית רנו. רבים מרכיביה האחרים של המכונית וגימורם הגיעו מחברת "רנו". 
* 2 דלתות.
* 2 מושבים.
* מנוע אחורי.
* מנוע בנזין.
* סוג הנעה: הנעה אחורית.
* מנוע קירור מים.
* גוף הדגם בנוי מפיברגלאס.
* קיבולת מכל דלק - 30.3 ליטר.
* יחס כוח למשקל: 123.27 כ"ס ל-1000 ק"ג.
* צמיגים: 135x15.
* הבלמים היו דיסקים בכל ארבעת הגלגלים.
* מחיר היחידה בשנת 1969 נע בין 2,200 - 3,400 דולר קנדי.

== קישורים חיצוניים ==

* 

==הערות שוליים==

קטגוריה:מכוניות ספורט
קטגוריה:דגמי מכוניות שהושקו ב-1969
קטגוריה:כלי רכב המיוצרים בקנדה
קטגוריה:מכוניות מנוע אחורי
קטגוריה:מכוניות עשויות פיברגלס
תפותי

תַפּוּתִי או תַפּוּתִי בֵלָתֵקַלִּים (בלתקלים זהו תואר "אשר על הבית") כיום נחשבת לרקחת וכימאית ראשונה המוכרת בשמה. היא מוזכרת על לוח חרס עם חוקר טבע או חוקרת טבע נוספ/ת משמו/ה השתמרה רק סיומת "-נינו".

השתמשה במהלך עבודתה כרקחת וכימאית באקורוס עם גומא, מור, מים מזוקקים (אצלה הם מוזכרים לראשונה) ומים מסוננים.

== הערות שוליים ==

קטגוריה:היסטוריה של הכימיה
קטגוריה:חוקרי טבע
קטגוריה:כימאיות
לארי סטיל

לארי נלסון סטיל (באנגלית: Larry Nelson Steele; נולד ב-5 במאי 1949) הוא כדורסלן עבר אמריקאי, אשר שיחק עבור פורטלנד טרייל בלייזרס מליגת ה-NBA בין השנים 1971–1980. ממוצעיו הכוללים לאורך הקריירה הם 8.2 נקודות, 2.9 ריבאונדים ו-2.8 אסיסטים למשחק.

בעונת זכה עם הטרייל בלייזרס באליפות ה-NBA, ובאוקטובר 1981 הפרישה הקבוצה את גופייתו, עם המספר "15".

==קריירת משחק==
סטיל נולד בעיר גרינקאסל שבאינדיאנה, ובין השנים 1967–1971 למד באוניברסיטת קנטקי. ב-3 עונותיו בקבוצת הכדורסל של האוניברסיטה שיתף פעולה עם הסנטר דן איסל תחת המאמן אדולף ראפ, וקלע 10.4 נקודות בממוצע למשחק.

בדראפט ה-NBA{{כ}} 1971 נלקח סטיל בבחירה ה-37 על ידי פורטלנד טרייל בלייזרס, במדיה שיחק בכל 9 עונותיו ב-NBA. בעונת – העונה הראשונה בה נספרו חטיפות וחסימות באופן רשמי – הוביל את כל שחקני הליגה עם ממוצע של 2.68 חטיפות למשחק. ב-16 בנובמבר 1974 קבע שיא מועדון של 10 חטיפות במשחק מול לוס אנג'לס לייקרס. באותו משחק רשם סטיל גם 12 נקודות, 11 ריבאונדים ו-9 אסיסטים, ובכך כמעט השיג קוואדרופל-דאבל נדיר.

בעונת קלע שיא קריירה של 10.3 נקודות למשחק כשחקן ספסל, וסייע לפורטלנד לזכות באליפות ה-NBA הראשונה בתולדותיה. בסיום עונת פרש סטיל ממשחק, בגיל 30.

באוקטובר 1981 הפריש מועדון הטרייל בלייזרס את גופייתו של סטיל, עם המספר "15", ובסך הכול זכו לכבוד זה שישה שחקנים נוספים מקבוצת האליפות של עונת 1977. הפרשת גופייתו של סטיל, כמו גם אלו של שלושה מחבריו לקבוצה – בוב גרוס, לויד ניל ודייב טוורדזיק – נחשבת בעיני רבים כ"לא מוצדקת".

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת קנטקי
קטגוריה:בחירות דראפט של פורטלנד טרייל בלייזרס
קטגוריה:כדורסלני פורטלנד טרייל בלייזרס
קטגוריה:כדורסלנים ב-NBA שגופייתם הופרשה
קטגוריה:מאמני כדורסל אמריקאים
קטגוריה:אמריקאים שנולדו ב-1949
דיאן סטנקוביץ' (כדורגל חופים)

דיאן סטנקוביץ (בסרבית: Дејан Станковић; נולד ב-25 באוגוסט 1985) הוא כדורגלן חופים שווייצרי המשחק בעמדת החלוץ בנבחרת שווייץ בכדורגל חופים.

==קריירה==
בגיל 11, הוא עבר עם משפחתו מסרביה לשווייץ.

כבר שהחל לשחק בנבחרת שווייץ בכדורגל חופים בשנת 2005, סטנקוביץ' זכה בהישג הראשון שלו בקריירה, גביע אירופה בכדורגל חופים.

בהשתתפותו הראשונה שלו עם הנבחרת בגביע העולם בכדורגל חופים לשנת 2009, סטנקוביץ' הגיע עם הנבחרת למקום השלישי. בטורניר זה, הוא זכה בכדור הזהב (השחקן הטוב ביותר של הטורניר) ובנעל הזהב (מלך השערים הטורניר) עם 16 שערים.

בשנת 2010, הוא זכה באליפות רוסיה בכדורגל חופים ביחד עם לוקומוטיב מוסקבה. שנה לאחר מכן, הוא זכה פעם נוספת עימה באליפות רוסיה.

סטנקוביץ' זכה בתואר מלך השערים של אליפות אירופה בכדורגל חופים חמש פעמים.

כמו רבים משחקני כדורגל החופים הבכירים בעולם, סטנקוביץ' שיחק עבור המון קבוצות במדינות שונות. חלק מהקבוצות שבהן שיחק הן גראסהופרס (שווייץ), טרנובה טראצ'ינה, קטניה, מילאנו וויארג'יו (איטליה), לוקומוטיב מוסקבה, ספרטק מוסקבה וקריסטל (רוסיה), ברצלונה (ספרד), גרמבאך לודז' (פולין), וויביר וארתור מיוזיק (אוקראינה) ואלניהספור (טורקיה), הן במסגרת הליגות והן במסגרת תחרויות בינלאומיות.

==תארים==
===קבוצתיים===
;לוקומוטיב מוסקבה
* אליפות רוסיה (2): 2010, 2011

;טרנובה טראצ'ינה
* אליפות איטליה (1): 2011
* הגביע האיטלקי (1): 2011
* הסופר קאפ האיטלקי (1): 2011

;גראסהופרס
* אליפות שווייץ (1): 2012
* גביע אירופה לאלופות בכדורגל חופים
** מקום רביעי (1): 2013

;ויארג'יו
* אליפות איטליה
** סגנות (1): 2019

===לאומיים===
* גביע העולם בכדורגל חופים
** מקום שלישי (1): 2009
* אליפות אירופה בכדורגל חופים
** אליפות (1): 2012
** סגנות (1): 2011
** מקום שלישי (1): 2013
* גביע אירופה בכדורגל חופים
** אליפות (1): 2005
** סגנות (3): 2008, 2009, 2014
** מקום שלישי (1): 2012
* המשחקים האירופיים
** אליפות (1): 2023
** מקום שלישי (1): 2019

===אישיים===
* גביע העולם בכדורגל חופים
** כדור הזהב: 2009
** נעל הזהב: 2009
* אליפות אירופה בכדורגל חופים
** השחקן המצטיין (2): 2007, 2011
** מלך השערים (5): 2007, 2010, 2012, 2013, 2015
* הגביע הביניבשתי
** השחקן המצטיין (1): 2011
** מלך השערים (1): 2011
* גביע אירופה בכדורגל חופים
** מלך השערים (3): 2007, 2008, 2012
* אליפות רוסיה
** השחקן המצטיין (1): 2011

==קישורים חיצוניים==

* [https://beachsoccer.com/player/dejan-stankovic הפרופיל של סטנקוביץ'] באתר הרשמי של Beach Soccer Worldwide
* [https://bsrussia.com/profiles/persons/230 הפרופיל של סטנקוביץ'] באתר Beach Soccer Russia 

==הערות שוליים==

קטגוריה:כדורגלנים שווייצרים
קטגוריה:קשרי כדורגל שווייצרים
קטגוריה:כדורגלני חופים שווייצרים
קטגוריה:שווייצרים שנולדו ב-1985
אלכסנדר פרנסון

אלכסנדר פרנסון (בשוודית: Alexander Fransson; נולד ב-2 באפריל 1994) הוא כדורגלן שוודי המשחק ב בניקוסיה שבקפריסין. את רוב הקריירה עשה בנורשפין מליגת העל השוודית ובנבחרת שוודיה. פרנסון משחק בעמדת הקישור.

==קריירה כשחקן==
===בכורה בנורשפין===
פרנסון נולד בנורשפין ב-2 באפריל 1994. כילד החל שיחק בקבוצת הילדים של לינדה (Lindö FF) שבפרוור של נורשפינג בו נולד, ובשנת 2008 בהיותו כבן 14 הצטרף לקבוצת הנוער של נורשפין עד 2012. במחזור הראשון של עונת 2013 (משחקי הליגה השוודית, בניגוד לרוב הליגות האירופיות, משוחקים בין אפריל לנובמבר באותה שנה) קלנדרית) ב-1 באפריל 2013, יום לפני יום הולדתו ה-19, תחת המאמן יָּאֱנֵּה אנדרשֶן (שנשאר מאמנו בכל תקופתו הראשונה במועדון) ולעיני 3,015 צופים, שיחק פרנסון את משחק הבכורה שלו כשפתח בהרכב נורשפין בניצחון על מיילבי (Mjällby AIF) במשחק חוץ בסקונה. באותה עונה (עונת הבכורה בבוגרים) שותף פרנסון ב-20 משחקי ליגה (מתוך 30 ששוחקו) וב-2 משחקי גביע.

ב-14 באוגוסט 2014 כבש פרנסון את שערו הראשון במסגרת הליגה, בהפסד קבוצתו למיילבי (שער מצמק בדקה ה-80).

ב-31 באוקטובר 2015 זכה פרנסון באליפות הראשונה שלו כשחקן בוגרים (בגיל 21), וכשבוע לאחר מכן בתוארו השני כשנורשפינג ניצחה את גטבורג במשחק הסְוֶונְסְקָה סוּפֵּרֵקָאפֵּן ("אלוף האלופים") 3-0, במשחק שנערך בנִיָה פָּארְקֵן בקור של כ-3 מעלות צלזיוס ותחת גשם שוטף. פרנסון הצעיר כבש את השער הראשון כבר בדקה השלישית מבישול של כריסטופר נימאן (שכבש את השער השני בדקה ה-15).

===בזל ולוזאן===
ב-2 בינואר 2016 הודיעה פ.צ. בזל השווצרית שפרנסון חתם במועדון לארבע וחצי שנים (עד 30 ביוני 2020). אלכסנדר פרנסון ביצע את הופעת הבכורה שלו בבזל ב-14 בפברואר 2016 בניצחון קבוצתו 0–4 נגד גראסהופרס ציריך, כשנכנס כמחליף בדקה ה-90. את שערו הראשון בשווייץ הוא הבקיע ב-14 בפברואר (בניצחון 1–5 נגד ואדוץ). פרנסון זכה בליגת העל השווייצרית עם קבוצתו בעונות 2015/16 וב־2016/17 ובגביע השווייצרי בשנת 2017.

ב-26 בדצמבר 2017 הודיעה בזל שאלכסנדר פרנסון הוצא להשאלה בלוזאן כדי לקבל יותר דקות משחק.

===החזרה הביתה לנורשפין===
ב-4 ביולי 2018, בעיצומה של עונת 2018 הודיעה נורשפינג כי השחקן חוזר הביתה לקבוצת נעוריו, בחוזה לשלוש שנים. הוא שיחק שם עד 2022, ובפברואר אותה שנה עבר לא.א.ק. אתונה, שם שיחק שנה וחצי. לקראת עונת 2023/24 הוא עבר כשחקן חופשי לאומוניה ניקוסיה ( Omonia Nikosia).

==קריירה בינלאומית==
אלכסנדר פרנסון שיחק 9 משחקים במדי נבחרת שוודיה בכדורגל עד גיל 19, 22 משחקים בנבחרת שוודיה בכדורגל עד גיל 21 ונכון לאוגוסט 2019, שותף ב-8 משחקים במדי נבחרת שוודיה הבוגרת. את משחק הבכורה בנבחרת הבוגרת (תחת המאמן שהעלה אותו לקבוצת הבוגרים בנורשפין, יאנה אנדרשן) ערך פרנסון ב-6 בינואר 2016 במשחק ידידות נגד נבחרת אסטוניה שנערך באבו דאבי. פרנסון פתח בהרכב, אך הוחלף בדקה ה-55.ס"ה שיחק בנבחרת 8 משחקים, האחרון שבהם ב־2019

==קישורים חיצוניים==

* [https://www.svenskfotboll.se/spelarfakta/alexander-fransson/495452/ דף השחקן], אתר התאחדות הכדורגל השוודית 

==הערות שוליים==

קטגוריה:כדורגלנים שוודים
קטגוריה:חלוצי כדורגל שוודים
קטגוריה:נורשפין: כדורגלנים
קטגוריה:כדורגלני נורשפין
קטגוריה:כדורגלני פ.צ. בזל
קטגוריה:כדורגלני לוזאן
קטגוריה:כדורגלני א.א.ק. אתונה
קטגוריה:כדורגלני אומוניה ניקוסיה
קטגוריה:כדורגלני נבחרת שוודיה
קטגוריה:כדורגלנים שוודים באולימפיאדת ריו דה ז'ניירו (2016)
קטגוריה:שוודים שנולדו ב-1994
אפרו (מטבע)

אפרו (באנגלית: Afro) הוא המטבע המתוכנן של האיחוד האפריקאי - באופן אנלוגי עם האירו. ההחלטה להנפקת "אפרו" התקבלה באבוג'ה בירת ניגריה, בעת חתימת ההסכם על מרחב כלכלי אחד באפריקה. נכון לעכשיו, מתוכננת הצגת "אפרו" לשנת 2025, אך הסיכויים לתוכנית זו מעורפלים למדי, מכיוון שמדינות רבות מתכננות להצטרף לאיגודים כספיים אחרים, למשל, כף ורדה מתכננת להצטרף לגוש האירו.

כמה איגודי מטבעות באפריקה, האיחוד הכלכלי והמוניטרי של מערב אפריקה והקהילה המוניטרית והכלכלית במרכז אפריקה, משתמשים בפרנק CFA.

הקהילה הכלכלית של מדינות מערב אפריקה תכננה להכניס מטבע משותף בשנת 2009, הקהילייה המזרח-אפריקנית תכננה להציג שילינג מזרח אפריקאי עד 2015. בדרום אפריקה אפשרי גם איחוד מוניטרי המבוסס על ראנד דרום-אפריקאי.

== ראו גם ==
* אירו
* יחידת מטבע אירופית

קטגוריה:מטבעות אפריקה
הרמזים של בלו

הרמזים של בלו (באנגלית: Blue's Clues) היא סדרת טלוויזיה אמריקאית לילדים. 

הסדרה שודרה לראשונה ב-8 בספטמבר 1996 בניקלודיאון. בישראל הסדרה שודרה לראשונה בשנת 2006 בערוץ הופ! ובניק ג'וניור. לסדרה יש 6 עונות ו-143 פרקים באורך 21–26 דקות. 

בנובמבר 2019 עלה אתחול לסדרה בשם "הרמזים של בלו ואתם!" שמתרחש כמה שנים אחרי עלילת "הרמזים של בלו". ובנוסף ישנה סדרת בת בשם "החדר של בלו". בחלק מהמדינות שבהם שודרה הסדרה, התחלף השחקן בשחקן מקומי בתור הבעלים של בלו.

== עלילה ==
בכל פרק, בלו הכלבה שמה את כפותיה על שלושה רמזים, והמנחה צריך להסיק מהם כדי לדעת מה בלו רוצה לעשות.

== דמויות ומדבבים ==
במאית הדיבוב של הסדרה הייתה אפי בן ישראל, ומפיקת הדיבוב של הסדרה הייתה ענבר שטגר עזרא.
{| class="wikitable plainrowheaders" style="text-align:center;"
! |דמות
! |שחקנ/ית באנגלית
! |שם המדבב/ת בעברית
|-
|סטיב (בעברית נקרא ניב)
|סטיב ברנס
|גיל ססובר
|-
|מר מלח
|ניק בלבן
|אלי לולאי
|-
| rowspan="2" |גברת פלפל
|פנלופי ג'וקס 
| rowspan="3" |רונה בקרמן
|-
|ספנסר קיידן 
|-
|תיבת דואר
|מייקל רובין
|-
|מגירת צד
|אלישה אלן
|עדי בר לב
|-
| rowspan="4" |ילדים
! rowspan="4" |
|איטן גרינברג
|-
|תימור שפיר
|-
|אמיר קראוטהמר
|-
|עדי בר לב
|}

== שידור ==

==קישורים חיצוניים==

* 

==הערות שוליים==

קטגוריה:ניק ג'וניור: תוכניות וסדרות
קטגוריה:ניקלודיאון: תוכניות וסדרות
יחסי אוסטריה–הולנד

היחסים שבין רפובליקת אוסטריה לבין ממלכת הולנד הם יחסים היסטוריים שראשיתם עת שלט בית הבסבורג הן בשטחי אוסטריה והן בשטחי הולנד.

כיום שתי המדינות חברות באיחוד האירופי, ומקיימות ביניהם קשרים כלכליים, חברתיים ותרבותיים בשלל תחומים.

==היסטוריה==
===ארצות השפלה ההבסבורגיות===
בשנת 1482 מתה מארי, דוכסית בורגונדיה, ובנה פיליפ, ארכידוכס אוסטריה מבית הבסבורג ירש את ארצות השפלה הבורגונדיות. בשנת 1482 פרץ המרד הפלמי נגד מקסימיליאן מאוסטריה שנמשך עד לשנת 1491, ובשנת 1483 הסתיימה מלחמת האזרחים השנייה באוטרכט. בשנת 1506 מת פיליפ במפתיע, ובנו בן השש קרל, ארכידוכס אוסטריה ירש את ארצות השפלה. סבו מקסימיליאן הראשון, קיסר האימפריה הרומית הקדושה שילב את ארצות השפלה הבורגונדיות בתוך המעגל הבורגונדיני, ולאחר מכן השטחים הללו זכו באוטונומיה מסוימת. בשנת 1515 רכש קרל את האדמות של אוברייסל ואת בישופות אוטרכט, וכן סיפח את פריזלנד מגאורג, דוכס סקסוניה, ובכך הוסיף לנחלותיו את חרונינגן וחלרה. בשנת 1548 ארגן קרל את שבעה-עשר המחוזות באמנת בורגונדיה, לפיו האחוזות הקיסריות מיוצגות בדיאט הקיסרי באאוגסבורג, ובשנת 1549 ניתנה בעקבותיה הסנקציה הפרגמטית של 1549, שהגדירה את שבעה-עשר המחוזות כישות נפרדת מן האימפריה ומן צרפת.

אחרי שוויתר קרל החמישי, קיסר האימפריה הרומית הקדושה על כיסאו בשנת 1556, נחלותיו התחלקו בין בנו, פליפה השני, מלך ספרד, מלך ספרד, לבין אחיו, פרדיננד הראשון, קיסר האימפריה הרומית הקדושה. שבעה-עשר המחוזות נפלו בחלקו של פליפה. סכסוכים בין פליפה השני, שהיה קתולי אדוק, לבין נתיניו ההולנדים הובילו למרד הידוע כיום בשם מלחמת שמונים השנה. שבעת המחוזות הצפוניים זכו בעצמאות כרפובליקה בשם איחוד שבעת המחוזות.

===הרפובליקה ההולנדית===
הרפובליקה ההולנדית לחמה לצד ממלכת הבסבורג האוסטרית במלחמת תשע השנים, מלחמת הירושה הספרדית, מלחמת הירושה האוסטרית ובמהלך המלחמות הנפוליאוניות, ולאחר הניצחון של כוחות הקואליציה האנטי-צרפתית השביעית, הוקמה הממלכה המאוחדת של ארצות השפלה בראשותו של וילם הראשון, מלך הולנד.

===ממלכת הולנד===
אחרי תבוסת נפוליאון ב-1815, קיבלה הממלכה המאוחדת של ארצות השפלה את השליטה על האזור שכולל היום את הולנד, בלגיה ולוקסמבורג, אבל כעבור 15 שנה בלבד התחוללה המהפכה הבלגית - החלק הדרומי של הממלכה המאוחדת (שהיה בעבר "ארצות השפלה הדרומיות") התקומם כנגד השלטון ההולנדי והכריז על עצמאותו כבלגיה. בתחילה לא הכירה האימפריה האוסטרית בעצמאותה של בלגיה, אולם לאחר שנחתם הסכם לונדון בשנת 1839, הכירה אוסטריה בבלגיה ושלחה אליה את השגריר מוריץ פון דיטריכשטיין.

במהלך מלחמת העולם השנייה נכבשה הולנד על ידי גרמניה הנאצית, שכללה בתוכה את אוסטריה, שסופחה בשנת 1938 בעקבות האנשלוס.

בשנת 1946 כוננו המדינות את היחסים מחדש, ובמהלך השנים הצטרפו שתי המדינות לקהילה האירופית, שהפכה לאחר מכן ל. מכיוון ששתי המדינות חברות כיום באיחוד האירופי וחתומות על הסכם שנגן, הגבולות פתוחים בין המדינות, ואין שום הגבלת מעבר ביניהם.

==נציגויות דיפלומטיות==
אוסטריה מחזיקה בהולנד שגרירות בהאג ו-6 קונסוליות באמסטרדם, איינדהובן, חרונינגן, מאסטריכט, רוטרדם ווילמסטאד. מאידך, הולנד מחזיקה באוסטריה שגרירות בווינה ו-4 קונסוליות בגראץ, אינסברוק, לינץ וזלצבורג.

==קישורים חיצוניים==

== הערות שוליים ==
יחסי אוסטרליה – ניו זילנד

יחסי אוסטרליה–ניו זילנד הם היחסים הדיפלומטים הרשמיים שבין הקהילייה של אוסטרליה לבין ניו זילנד.
== השוואה ==
{| class="wikitable"
! שם נפוץ !! אוסטרליה !! ניו זילנד
|-
! שם רשמי !! הקהילייה של אוסטרליה !! ניו זילנד
|-
| סמל
| style="text-align:center" style="text-align:center"-
| דגל
| style="text-align:center" | 
| style="text-align:center" | 
|-
| שטח
| 7,741,228 קמ"ר
| 268,838 קמ"ר
|-
| אוכלוסייה
| 23,470,145
| 4,545,627
|-
| צפיפות אוכלוסייה
| 3.03 נפש לקילומטר רבוע
| 16.91 נפש לקילומטר רבוע
|-
| עיר בירה
| קנברה
| ולינגטון
|-
| המטרופולין הגדול ביותר
| סידני (5,230,330)
| אוקלנד (1,657,200)
|-
| משטר
| מונרכיה חוקתית פדרלית מערכת רב-מפלגתית
| מונרכיה חוקתית פדרלית מערכת רב-מפלגתית
|-
| מונרך
| צ׳ארלס השלישי
| צ׳ארלס השלישי
|-
| ראש הממשלה
| אנתוני אלבניזי
| ג'סינדה ארדרן
|-
| ייסוד
| 1 בינואר 1901 (עצמאות מהממלכה המאוחדת)
|26 בספטמבר 1907 (עצמאות מהממלכה המאוחדת)
|-
|שפות רשמיות
| אנגלית
| אנגלית, מאורית.
|-
| תוצר מקומי גולמי
| 1,248,000 מיליון דולר
| 189,000 מיליון דולר
|-
| מדד הפיתוח האנושי
| 0.939 (<span style="color:#006000;">גבוה מאוד</span>)
| 0.917 (<span style="color:#006000;">גבוה מאוד</span>)
|-
| קידומת טלפון בינלאומית
| +61
| +64
|-
| אזור זמן
| +8, +9, +10, +11
| +12
|}

==היסטוריה==
מפעם לפעם עולה רעיון איחוד בין המדינות. הוא הוזכר עוד בחוקה של אוסטרליה כמהלך אפשרי. בשנת 2001 הפוליטיקאי האוסטרלי בוב קטלי פרסם ספר בנושא. מצד ניו זילנד הרעיון לא מקבל התייחסות של ממש.

== הגירה ==
בעקבות הסכמים שנחתמו בין אוסטרליה לניו זילנד בתחילת שנות ה-20 של המאה ה-20, יכלו תושבי שתי המדינות לעבור ללא אשרה ממדינה אחת לשנייה, אך היו זקוקים לאשרה על מנת להגר מאחת המדינות לשנייה

בשנת 1973 נכנסה לתוקף האמנה הטרנס–טסמנית שמתירה לאזרחי שתי המדינות להגר מאחת המדינות לשנייה גם ללא אשרה

==צבא==
במלחמת העולם הראשונה, חיליים מאוסטרליה ומניו זילנד נלחמו זה לצד זה במסגרת כוח אנזא"ק (ANZAC), כוח צבאי התנדבותי, שכלל יחידות מאוסטרליה ומניו זילנד שאוחדו לכוח צבאי אחד שנלחם תחת הכתר הבריטי. הקרב הראשון בו השתתף הכוח היה קרב גליפולי שנערך בטורקיה והחל ב-25 באפריל 1915. בנוסף כוח אנזא"ק השתתף במערכה על סיני וארץ ישראל במלחמת העולם הראשונה, ובמסגרתו הכוח נלחם תחת הצבא הבריטי, והיה חלק מכוחות הצבא הבריטים שכבשו את ארץ ישראל מידי הטורקים.

כמו כן, 2 המדינות הן חברות בברית הסדרי ההגנה של חמש המעצמות.

==כלכלה==
בין אוסטרליה לניו זילנד מתקיימים קשרי מסחר חזקים שהתחזקו עוד יותר לאחר ששתי המדינות חתמו על ""הסכם הסחר אוסטרליה–ניו זילנד ליחסים כלכליים קרובים יותר"" (Australia–New Zealand Closer Economic Relations Trade Agreement) , הסכם סחר חופשי שנחתם ב-28 במרץ 1983 ונכנס לתוקף ב-1 בינואר 1983.

== נציגויות דיפלומטיות ==
* ניו זילנד מיוצגת באוסטרליה בדרג השגרירות באמצעות נציבות גבוהה שהיא מחזיקה בקנברה, בירת המדינה.
* אוסטרליה מיוצגת בניו זילנד בדרג השגרירות באמצעות נציבות גבוהה שהיא מחזיקה בולינגטון, בירת המדינה.

==קישורים חיצוניים==

== הערות שוליים==

*
ראסטי ג'יימס

ראסטי ג'יימס (באנגלית: Rumble Fish; בתעתיק: ראמבל פיש; בתרגום חופשי: דג קרב) הוא סרט דרמה אמריקאי משנת 1983 בבימויו של פרנסיס פורד קופולה. הסרט מבוסס על הרומן "Rumble Fish" מאת ס"א הינטון, שהייתה שותפה גם בכתיבת התסריט.

הסרט מתרכז במערכת היחסים בין מוטרסייקל בוי (מיקי רורק), מנהיג כנופיות נערץ לשעבר, המבקש לחיות חיים שלווים יותר, לבין אחיו הצעיר, ראסטי ג'יימס (מאט דילון) מתבגר ששואף להיות מאיים כמו אחיו.

==סקירה כללית==
קופולה כתב את התסריט לסרט עם הינטון בימים החופשיים בעת צילומי הסרט "נערי הכרך" (עיבוד לרומן "נערי הכרך", גם הוא מאת הינטון). קופלה יצר את שני הסרטים במקביל, ונעזר ברבים מהשחקנים ומאנשי הצוות שעבדו איתו בסרט נערי הכרך.

הסרט ידוע בשל הסגנון האוונגרדי שלו, שמשלב אווירה של סרט אפל. הסרט צולם על גבי פילם שחור-לבן בחשיפה גבוהה. בסרט משולבים הרמזים לקולנוע הגל הצרפתי החדש ולאקספרסיוניזם גרמני. הסרט מכיל פסקול ניסיוני שהלחין סטיוארט קופלנד (מתופף הפוליס) שהשתמשה עבורו במוסינק, שהיה כלי חדש באותה תקופה.

==עלילה==

== שחקנים ==
* מאט דילון - ראסטי ג'יימס
* מיקי רורק - מוטורסייקל בוי
* דיאן ליין - פטי
* דניס הופר - אבא
* דיאנה סקרוויד - קסנדרה
* וינסנט ספנו - סטיב
* ניקולס קייג' - סמוקי
* כריס פן - בי.ג'יי ג'קסון
* סופיה קופולה - דונה
* טום וייטס - בני
* לורנס פישבורן - מידג'ט
* גלן ויטרו - ביף וילקוס
* ויליאם סמית - השוטר פטרסון

== קישורים חיצוניים ==
* 

* [https://www.criterion.com/current/posts/4517-rumble-fish-lose-yourself Rumble Fish: Lose Yourself] מאמר מאת גלן קני במאגר המבקרים 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי פרנסיס פורד קופולה
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטי 1983
אדם מוריסון

אדם ג'ון מוריסון (באנגלית: Adam John Morrison; נולד ב-19 ביולי 1984) הוא כדורסלן עבר אמריקאי, אשר היה פעיל בין השנים 2006–2012.

נבחר על ידי שארלוט בובקאטס בבחירה השלישית של דראפט ה-NBA{{כ}} 2006 לאחר קריירת מכללות מרשימה, אך אכזב כשחקן מקצועי ופרש ממשחק כבר לאחר 6 עונות. נחשב בעיני פרשנים רבים לאחד מנבחרי הדראפט המאכזבים ביותר אי פעם.

==נעורים וקריירת תיכונים==
מוריסון נולד בעיר גלנדייב שבמונטנה, ובגיל 9 עבר עם משפחתו לספוקיין שבמדינת וושינגטון. בכיתה ח' רזָה מוריסון בכ-15 ק"ג תוך מספר חודשים, ולאחר שחש בחולשה גופנית במהלך מחנה כדורסל בו השתתף, הובהל לחדר מיון ואובחן כחולה בסוכרת מסוג 1. על אף מחלתו הפך מוריסון לשחקן המוביל בקבוצת הכדורסל של "תיכון מיד" המקומי, והוליך אותה בשנת 2003 למעמד גמר אליפות התיכונים של וושינגטון. במשחק הגמר קלע מוריסון 37 נקודות, אך קבוצתו הפסידה מול "תיכון פרנקלין", אותה הוביל ארון ברוקס.

==קריירת מכללות==
בשנת 2003 החל מוריסון ללמוד באוניברסיטת גונזגה, ובעונתו הראשונה בקבוצת הכדורסל שלה קלע 11.4 נקודות למשחק כשחקן ספסל. בעונה העוקבת הפך לקלעי המוביל של הקבוצה, כשקלע ממוצע של 19 נקודות למשחק, ונבחר לחמישיית העונה של מחוז החוף המערבי (WCC).

בעונתו השלישית בגונזגה הוביל את כל שחקני ליגת המכללות עם 28.1 נקודות בממוצע למשחק, והוליך את קבוצתו לשלב שמינית גמר טורניר אליפות המכללות (NCAA Sweet Sixteen) בפעם הרביעית בלבד בתולדותיה. במשחק שמינית הגמר מול UCLA קלע מוריסון 24 נקודות, אך גונזגה הפסידה בתוצאה 71–73 לאחר שכבר הובילה ב-17 הפרש. בשניות הסיום של המשחק פרץ מוריסון בבכי, ולאחר שריקת הסיום נשכב על רצפת האולם וכיסה את פניו. הבעת הרגשות העזה של מוריסון זכתה לתגובות רבות, והפכה ברבות השנים לאחד מרגעיו הזכורים ביותר בקריירה. בסיום אותה עונה עזב מוריסון את גונזגה, והעמיד את עצמו לבחירה בדראפט ה-NBA.

==קריירה מקצועית==
===שארלוט בובקאטס===
בדראפט ה-NBA{{כ}} 2006 נלקח מוריסון על ידי שארלוט בובקאטס בבחירה השלישית, אחרי אנדראה ברניאני ולמרכוס אולדרידג'. בכך היה מוריסון השחקן הראשון שנבחר על ידי מייקל ג'ורדן כבעלים של הקבוצה. בתחילת עונת הרוקי שלו הציג יכולת מבטיחה עם ממוצע של 15.3 נקודות למשחק ב-15 משחקיו הראשונים, אך בהמשך זכה לדקות משחק מועטות יותר וסיים את העונה עם 11.8 נקודות למשחק ב-37.6% קליעה מהשדה בלבד.

באוקטובר 2007 סבל מוריסון מקרע ברצועה הצולבת הקדמית של ברכו הימנית, אחרי שלוק וולטון הפיל אותו לרצפה בקרוסאובר. ונאלץ להחמיץ את כל עונת . בעונה העוקבת זכה לכ-15 דקות בממוצע למשחק בשארלוט, וקלע 4.5 נקודות למשחק בלבד.

===לוס אנג'לס לייקרס===
בפברואר 2009 נשלח יחד עם שאנון בראון בטרייד ללוס אנג'לס לייקרס, בתמורה לוולדימיר ראדמנוביץ'. בעונות ו- זכה עם הלייקרס באליפות ה-NBA, אך מיעט לשחק ושותף בשני משחקי פלייאוף בסך הכול.

===אירופה===
בספטמבר 2011 חזר מוריסון לשחק לאחר שנת הפסקה, וחתם על חוזה בכוכב האדום בלגרד מליגת העל הסרבית. לאחר 8 משחקים בבלגרד, בהם קלע 15.5 נקודות למשחק, שוחרר מהקבוצה.

בינואר 2012 חתם על חוזה בבשיקטש מליגת העל הטורקית. בשמונת משחקיו בקבוצה קלע 11.8 נקודות למשחק, בטרם שוחרר ופרש ממשחק.

==קישורים חיצוניים==

* 
* 

==הערות שוליים==

קטגוריה:כדורסלנים אמריקאים
קטגוריה:מונטנה: כדורסלנים
קטגוריה:כדורסלני אוניברסיטת גונזגה
קטגוריה:בחירות דראפט של שארלוט בובקאטס
קטגוריה:כדורסלני שארלוט בובקאטס
קטגוריה:כדורסלני לוס אנג'לס לייקרס
קטגוריה:כדורסלני הכוכב האדום בלגרד
קטגוריה:כדורסלני בשיקטש
קטגוריה:אמריקאים שנולדו ב-1984
תהילים ק"כ

תהילים ק"כ הוא המזמור המאה ועשרים בספר תהילים (המזמור ה-119 בנוסח תרגום השבעים ובוולגטה). מזמור זה הוא הראשון בקובץ שירי המעלות תהילים (מזמור ק"כ - קל"ד).

==מבנה המזמור ותוכנו==
המזמור עוסק בתחינתו של משורר תהילים אל ה' בבקשה שיציל אותו מהשקרים והרמאויות של שכניו, אנשי מֶשֶׁךְ ואהלי קֵדָר. משורר המזמור מסיים באמירה כי הוא רוצה שלום אך שכניו רוצים מלחמה.

ניתן לפרש כי בעל המזמור נתון בצרה וקורא לה' שיצילו, ומזמור זה הוא מזמור תחינה. אפשרות נוספת המסתמכת על פסוק א', היא כי המשורר בתפילתו מודה לה' שהצילו מצרה ומזמור זה הוא מזמור הודיה.

בין פסוקי המזמור קיימת זיקה לשונית המתבטאת במילים דומות בין הפסוקים כגון 'לשון רמיה'<ref>ביטוי המופיעה בפסוקים ב' וג'.</ref>. דבר זה מופיע החל מהפסוק ב' והלאה מלבד פסוק ד', אך יש הסוברים כי גם בפסוק זה קיימת זיקה אך סמויה, לדעתם המילה 'רְמִיָּה' המופיעה בפסוק ג' מעוררת קשר עם ירייה בקשת, וקושרת את התוכן לפסוק הבא המתאר "חִצֵּי גִבּוֹר שְׁנוּנִים".

==בליטורגיה==
בתפילת העמידה המיוחדת לתעניות גשמים (ולחלק מהדעות בכל תענית ציבור), תפילת עשרים וארבע, מזמור ק"כ הוא הנוסח של אחת משש הברכות המיוחדות הנוספות לתפילה. לאחר אמירת המזמור, חתימת הברכה היא 

בחלק מקהילות אשכנז, נוהגים לומר מזמור זה (יחד עם "ברכי נפשי" ושאר מזמורי שיר המעלות) אחרי תפילת מנחה של שבתות החורף, כלומר משבת בראשית עד (ולא עד בכלל) שבת הגדול.

==בתרבות==
* על המילים "שיר המעלות אל ה' בצרתה לי קראתי ויענני, ה' הצילה נפשי משפת שקר מלשון רמיה" מושר ניגון שהולחן לרגל יום הולדתו של הרבי מליובאויטש, לניגון גם ביצוע של מנדי ג'רופי ושמחה פרידמן, ניגון נוסף הולחן על ידי מאיר ששונקין<ref>[https://www.youtube.com/watch?v=6aPRx51ulkk שיר המעלות] באתר יוטיוב.</ref>.
* שיר המעלות אל ה - לחן של הרב יצחק גינזבורג בביצוע של יוסף קרדונר ויוסף גוטמאן.
* ביצוע המזמור לילדים על ידי ר' אלאור ולנר.

==קישורים חיצוניים==

==הערות שוליים==

קכ
קטגוריה:שיר המעלות
קטגוריה:פסוקי דזמרא של שבת
טליה בלסם

טליה בלסם (באנגלית: Talia Balsam; נולדה ב-5 במרץ 1959) היא שחקנית טלוויזיה וקולנוע אמריקאית ממוצא יהודי.

==ביוגרפיה==
בלסם נולדה בעיר ניו יורק שבארצות הברית, לשחקן מרטין בלסם ולשחקנית ג'ויס ואן פאטן. אביה יהודי ואמה נוצרייה. היא אחיינית של השחקן דיק ואן פאטן ושל השחקנית פאט ואן פאטן. 

היא למדה בפנימייה בעיר טוסון שבאריזונה.

==קריירה==
בשנת 2007 שיחקה בסדרה "מד מן" בתפקיד מונה סטרלינג, גרושתו של סטרלינג' שגולם על ידי בעלה במציאות ג'ון סלאטרי. בשנת 2011 שיחקה בסרט "קשר לא מחייב".

בשנת 2016 החלה לשחק בסדרה "גירושים".

בלסם השתתפה בתפקידי אורח במספר סדרות בהן "הומלנד", "האחות ג'קי", "אלי מקביל" ו"ללא עקבות".

בשנת 2019 שיחקה בסרט הדרמה "עליות ומורדות".

בשנת 2021 שיחקה בסרט הדרמה הביוגרפי "מחיר החיים", אודות פיגועי 11 בספטמבר לצד השחקן מייקל קיטון. באותה שנה שיחקה בתפקיד קטן בדרמת הפשע "הקדושים של ניוארק" שבוים על ידי אלן טיילור ונכתב על ידי דייוויד צ'ייס ולורנס קונר; הוא מהווה פריקוול לאירועי סדרת דרמת הפשע "הסופרנוס" של HBO.

בשנת 2023 גילמה את דמותה של בוני בסדרת המותחן "שממה" מבית אמזון פריים וידאו. 

==חיים פרטיים==
בשנים 1989-1993 הייתה נשואה לג'ורג' קלוני. בשנת 1998 נישאה לעמיתה לסדרה "מד מן", השחקן ג'ון סלאטרי, ולהם בן משותף. מתגוררים בשכונת סוהו שבמנהטן.

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות ממוצא יהודי
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
חדף בתים אסייתי

חדף בתים אסייתי (שם מדעי: Suncus murinus) הוא מין של יונק קטן ממשפחת החדפיים המצוי בטבע בדרום אסיה ובדרום-מזרח אסיה, אך הוא הופץ בידי האדם לאזורים חדשים ברחבי אסיה ובמזרח אפריקה וכן לאי מדגסקר, שם הוא פוגע בפאונה המקומית. חדף זה נמצא במצב שימור "ללא חשש" בטבע.

חדף זה הוא קרוב משפחתו של החדף הזעיר, הקטן שביונקים. אולם חדף זה הוא הגדול שבכל מיני החדפיים. אורך גופו מגיע ל-15 ס"מ לרבות הזנב והוא שוקל 50–100 גרם בממוצע. החדף בעל אוזניים צנומות ורדרדות, אף מחודד בצבע ורוד ופרווה בצבע אפור כהה עד חום. החדף בעל זנב רחב יחסית, כפות רגליים עירומות בעלות חמש אצבעות קטנות והוא בעל בלוטות ריח המפרישות ריח מושק. ריח זה מיועד לעזור לזכרים למשוך נקבות.

כמו מרבית החדפים הוא פעיל בלילה לאחר שביום הוא מבלה מתחת לאדמה והוא אוכל בשר הכולל פרוקי-רגליים שונים, חלזונות ועוד רכיכות, זוחלים, דו-חיים ואף יונקים צעירים. חדפים החיים במגורי האדם יכולים להועיל בחיסול מזיקים כמו תיקנים וחגבים ואפילו עכברי בית. הם גם ידחקו רגלי חולדות, ובניגוד אליהם האוכלוסייה שלהם לא מתפרצת. עם זאת הם יכולים גם להרוג אפרוחי תרנגולות, ככל הנראה באמצעות נשיכה ארסית הנדירה אצל יונקים.

נקבת החדף ממליטה ומזדווגת במשך כל השנה. היא ממלטה לאחר הריון של חודש 1–8 גורים, בדרך כלל בשגר של שלושה. הגורים נעים בצמוד לאמם כל הזמן עד לגדילתם ועצמאותם בגיל שנה.

==תת-מינים==
* S. m. murinus
* S. m. nemorivagus.
* S. m. sindensis.
* S. m. viridescens

==בתרבות==
חדף זה מוזכר בתרבות בספרו המפורסם של רודיארד קיפלינג, ספר הג'ונגל בו חדף בשם "chuchundra", מכונה "חולדת מושק". שם זה גורם לתושבי הודו לבלבול בינו לבין האונדטרה החיה באמריקה הצפונית.

==גלריה==
<gallery>
קובץ:Suncus murinus.jpg
קובץ:Suncu murin 071204-2135 tdp.jpg
</gallery>

==קישורים חיצוניים==

== הערות שוליים ==

קטגוריה:חדפיים
קטגוריה:מלזיה: יונקים
קטגוריה:תאילנד: יונקים
קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1766
קטגוריה:הודו: יונקים
קטגוריה:אינדונזיה: יונקים
קטגוריה:בעלי חיים שוכני בית
ויגפילד

הופעתה של קרלסון עם השיר "Boys on Girls" בקדם האירוויזיון של דנמרק של שנת 2018
סאני שארלוט קרלסון (באנגלית: Sannie Charlotte Carlson; נולדה ב-11 באפריל 1970), אשר מוכרת בעיקר בשמות הבמה השונים בהם השתמשה לאורך השנים במהלך הקריירה המוזיקלית שלה, בהם ויגפילד, נאן, ו-סאני, היא זמרת-יוצרת, מפיקה מוזיקלית ושחקנית דנית. קרסלון ידועה בעיקר בזכות הסינגל שלה "Saturday Night", אשר הפך ללהיט בינלאומי בקיץ 1994.

== קריירה ==
קרלסון, ילידת סקאלסקור, דנמרק, חיה בילדותה מספר שנים באפריקה, ולאחר מכן חזרה לדנמרק.

בתחילת דרכה עבדה קרלסון כדוגמנית. הקריירה המוזיקלית של קרלסון החלה לאחר שפגשה את המפיק האיטלקי לארי פיניגנולי, אשר חיפש באותה העת זמרות דוברות אנגלית. פיניגנולי בחר בקרלסון כאמנית אותה יהפוך לכוכבת יורודאנס. באותה התקופה היא החלה להופיע תחת השם "ויגפילד" כמחווה למורה לפסנתר שלה, אשר זה היה שם משפחתו. קרלסון זכתה ב-1994 להצלחה בינלאומית, לאחר שהסינגל שלה "Saturday Night" הגיע למקום הראשון במצעד הספרדי, הבריטי, הגרמני, השווייצרי, האירלנדי, והאיטלקי. הסינגל מכר בסך הכול מעל לשני מיליון עותקים ברחבי העולם. בעקבות ההצלחה הרבה לה זכה סינגל הבכורה של קרלסון יצא במהלך 1995 אלבום הבכורה שלה, שהכיל בין היתר את הלהיט מהשנה הקודמת.

בנוסף לכך, הסינגל של קרלסון "Another Day" הגיע למקום השלישי במצעד האיטלקי. הסינגלים "Another Day" ו-"Think of You" כיכבו גם הם בצמרת המצעדים בבריטניה, שווייץ, נורווגיה, ובמולדתה של קרלסון, דנמרק.

במהלך אמצע שנות ה-90 זכתה קרלסון לפופולרית בעיקר בברזיל, קנדה, אוסטרליה, צרפת ובסקנדינביה, אך לא הצליחה להפוך פופולרית בארצות הברית.

לאחר שגרה בספרד במשך עשור, עברה לאיטליה בשנת 2004, שם היא כותבת ומפיקה מוזיקה עבור חברת ההפקה Off Limits.

ב-2018 התמודדה בתחרות הקדם האירוויזיון של דנמרק עם השיר "Boys on Girls", אך היא לא הצליחה לזכות בתחרות על מנת לייצג את דנמרק באירוויזיון 2018.

במהלך העשור השני של המאה ה-21 לקחה חלק בפסטיבלים מיוחדים שנערכים ברחבי העולם בהם מופיעים להקות ואמנים שזכו להצלחה מסוימת בשנות ה-90.

לאורך השנים הפיקה בסך הכל חמישה אלבומי אולפן, ואלבום רמיקסים.

== דיסקוגרפיה ==
=== אלבומי אולפן ===
* 1995: Whigfield
* 1997: Whigfield II
* 2000: Whigfield III
* 2002: Whigfield IV
* 2009: Up to the Boy
* 2012: W

=== סינגלים ===
* 1994: Saturday Night
* 1994: Another Day
* 1995: Think of You
* 1995: Big Time
* 1995: Close to You
* 1995: Last Christmas / Big Time
* 1996: Sexy Eyes
* 1998: Sexy Eyes – Remixes
* 2004: Was a Time
* 2008: Right in the Night
* 2013: Saturday Night

==קישורים חיצוניים==

* 

==הערות שוליים==

קטגוריה:זמרות דניות
קטגוריה:אמנים הידועים בשם במה
קטגוריה:ילידות 1970
קטגוריה:דנים שנולדו ב-1970
דבש (שיר)

"דבש" הוא שיר שכתב והלחין ינון נאמן, ובוצע לראשונה בפסטיבל הזמר והפזמון תשכ"ו, 1966.

כמקובל באותה תקופה, השיר בוצע בפסטיבל פעמיים: בפי צמד הפרברים ובפי חדווה ודוד.

השיר נחל הצלחה רבה, אך לא זכה באחד המקומות הראשונים.

ינון נאמן עצמו עבד במכוורת של משמר השרון ומשם ההשראה לשיר. זהו שירו היותר מוכר.

==הביצועים בפסטיבל הזמר תשכ"ו==
הביצוע של צמד הפרברים היה בעיבודו של יוסי חורי.

הביצוע של חדווה ודוד היה בעיבודו של גיל אלדמע. הביצוע שלהם הוקלט בליווי צ'מבלו, כנראה בידי פרנק פלג.

==פירוש השיר==
השיר כתוב בשפה גבוהה ולא חד משמעית, ומספר על חוויית מראה הדבש במכוורת ועל טעמו.

דְּבַש נִגָּר כְּמֵי נָהָר הָלוּם נִשְׁאָר עוֹבֵר תָּמִים - הדבש במכוורת זורם כנהר, ואדם תם שיראה זאת ישתומם, יישאר המום.

תּוֹכוֹ יִסְעַר יִפְעַם נִמְהָר כְּרֶטֶט גַּל בְּתוֹךְ יַמִּים - הדבש הרב שבמכוורת גועש כגל בים.

יֵז הַדְּבַשׁ, חוֹמֵר נִגְרָשׁ מִיַּעֲרָה לָאַגָּנִים - הדבש בדרכו מחלות הדבש (יערה) לאגנים הוא סוער (חומר), רוגש (נגרש) ומתיז (יז)

מֶתֶק חָשׁ, שֶׁל יוֹם חָדָשׁ כָּל הַלּוֹקֵק בַּעֲדָנִים - כל מי שלוקק בעדנים (בהנאה) חש מתיקות של יום חדש.

==ריקוד עם==
הריקוד לפי לחן השיר נקרא "מחול הדבש", אותו חיבר מושיקו יצחק הלוי בשנת 1973.

==קישורים חיצוניים==

* [https://shironet.mako.co.il/artist?type=lyrics&lang=1&prfid=349&wrkid=5530 מילות השיר], באתר שירונט
* [https://www.youtube.com/watch?v=A7zXiQL8OMg השיר דבש (צמד הפרברים)] באתר יוטיוב
* [https://www.youtube.com/watch?v=zk31CO45vtk השיר דבש (חדווה ודוד)] באתר יוטיוב

==הערות שוליים==

קטגוריה:שירי הפרברים
קטגוריה:שירים בעברית
קטגוריה:שירי פסטיבל הזמר והפזמון 1966
קטגוריה:ריקודי עם בישראל: שירים
ואת נווי חטאתי

ואת נווי חטאתי (או בגרסה אחרת איך נווי חטאתי) היא קינה קדומה מהקינות לתשעה באב, הנאמרת במנהגי אשכנז ובנוסח הספרדים, בשינויי נוסח קלים, במסגרת תפילת שחרית של תשעה באב. הקינה מיוחסת לרבינו יחיאל מפריז.

הקינה מבוססת על סיפור המובא בגמרא במסכת גיטין בנוגע לבנו ובתו של רבי ישמעאל בן אלישע כהן גדול: 

==קישורים חיצוניים==

* [https://web.archive.org/web/20200218224728/https://sites.google.com/site/rebbarn1/kinnot23 ביאור על הקינה מאת הרב אהרון וקסלשטיין]
* הרב משה ליכטנשטיין, [https://www.etzion.org.il/he/ואת-נוי-חטאתי-השמימה ביאור על הקינה], באתר "בית המדרש הווירטואלי" של ישיבת הר עציון

==הערות שוליים==

קטגוריה:קינות לתשעה באב
יוטונהיים

סקרימיר הענק ו[[ת'ור]]
יוטונהיים (בנורדית עתיקה: Jǫtunheimr) הוא אחד מתשעת העולמות במיתולוגיה הנורדית. יוטונהיים הוא עולם הענקים, או היוטנאר. משמעות השם יוטונהיים בנורדית עתיקה היא "ממלכת/מקום הענקים".

הנהר איפינג (Ífingr) מפריד את אסגארד, ממלכת האלים, מיוטונהיים. מסופר גם על מקומות חשובים ביוטונהיים: 

מימיר צופה באודין שותה מהבאר
* הבאר של מימיר (Mímisbrunnr), שממוקמת בשורש השני של עץ העולמות יגדראסיל ביוטונהיים, ונשמרת על ידי הענק מימיר. הבאר היא מקור לחוכמתו של מימיר. אודין, שגם רוצה חכמה גדולה, מסייר דרך ממלכת הענקים בשביל להשיג אותה.

* ת'ירמהיים (Þrymheimr) הוא בית הענק ת'יאצי (Þjazi). ת'יאצי הוא דמות משמעותית במיתולוגיה הנורדית, ומסופר שהוא תעתע בלוקי כדי לחטוף את האלה איד'ון, שמעניקה תפוחי נעורים קסומים לאלים. דבר זה הוביל למותו.

* אוטגארד (Útgarðar) הוא בירת יוטונהיים, ומשמש כמעוז הענקים. הענק אוטדארד-לוקי שולט במקום. מסופר שהאל ת'ור קרא תיגר עליו, אבל הוא שוטה על ידי הענק התכסיסן הערמומי שנעלם.

* בנהר וימור הענקית גיאלפ ניסתה להטביע את ת'ור.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מיתולוגיה נורדית
קרחון זלאטיה

קרחון זלאטיה (באנגלית: Zlatiya Glacier; בבולגרית: ледник Златия) הוא קרחון על האי בראבנט, שבארכיפלג פאלמר, למול חוף חצי האי האנטארקטי שבאנטארקטיקה. 

אורכו של הקרחון 6.7 קילומטרים ורוחבו 3 קילומטרים. 

הקרחון ממוקם מצפון לקרחון רש, וממערב לחלקו העליון של קרחון היפוקרטס. 

הקרחון מתנקז לכיוון מערב-דרום -מערב החל מאוכף אלוזור. הקרחון זורם בין הר סארנגור ופסגת ולס, ונשפך אל מפרץ דאלמאן צפונית לסלע סידל, ודרומית לנקודת פלמינג. 

== היסטוריה ==
=== גילוי הקרחון ===
הקרחון מופה על ידי סקרים בריטיים בשנת 1980, ובשנית בשנת 2008.

=== מקור השם ===
הקרחון נקרא על שם הכפרים זלאטיה (Златия) שבצפון-מערב וצפון-מזרח בולגריה.

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=19572&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון זלאטיה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.49482718067041,-64.36698464862891,12&?query=&?map_type=hybrid תצלום לוויין של אזור קרחון זלאטיה]

== הערות שוליים ==

זלאטיה
זלאטיה
סמולטרינג

סמולטרניג (בנורווגית: Smultring; בתרגום מילולי: טבעת-שומן), או בשמה הנוסף היורטטקאק (hjortetakk) היא הגרסה הנורווגית של הסופגנייה. קוטרן של סופגניות אלו קטן. לא נהוג למלא אותן במילוי או לצפותן בציפוי. לרוב מתבלים אותן בהל.

==מידע נוסף==
לסופגניית סמולטרינג יש צורה של טורוס. בנורווגיה נמכרות הסופגניות בדוכנים ניידים ובחג המולד בדוכנים נייחים. הסמולטרינג הוא מאכל פופולרי בקרב נורווגים החיים מחוץ לארצם, ובפרט בקרב חברי הקהילה הנורווגית במינסוטה, המוסיפים למאכל גביע גלידה מסורתי וריסקרם (פודינג אורז נורווגי).

היורטבקלס (Hjortebakkels) הן צורה אחרת של הסופגניות, בהן הבצק נקשר בצורה המזכירה בייגלה. נהוג לתבול ולטגן סופגניות אלה בברנדי. 

את הסופגניות מטגנים בשומן חם (לא בשמן רגיל) ועל כן יש לנקוט בזהירות יתרה בעת הכנתן. במקרה שהשומן מתחיל להישרף יש מייד לכסות את המחבת או הסיר במכסה כדי לחנוק את האש. לעולם אין לשפוך מים קרים ישירות לתוך המחבת, שכן המים שוקלים יותר מן השומן ועל כן מיד ישקעו לתחתית המחבת וירתחו. במקרה זה, אם התנאים נוחים דיים, אדי המים יכולים לדחוף את השומן השורף החוצה מן הסיר או המחבת וכך להגביר את סכנת השרפה.

==קישורים חיצוניים==

קטגוריה:המטבח הנורווגי
קטגוריה:סופגניות
קטגוריה:מאכלי חג המולד